Kuştina Cemîle Çağırga 2015

Kuştina Cemîle Çağırga bûyera kuştina zarokeke 10 salî ya kurd e ku di 4ê îlona sala 2015an de li Cizîra Botan li ber deriyê wan ji aliyê polêsên tirk ve hatiye kuştin. Bûyer di sala 2015an de di dema ku Tirkiye li hemberî kurdên Bakûrê Kurdistanê ku bi navê "plana têkbirinê" li navçeyên Cizîr, Gever, Sûr, Nisêbîn û Şirnexê qedexekirina derketina kolana û şer dabû destpêkirin li Cizîrê pêk hatiye. Piştî ku Cemîle li ber derê wan dibe armanca guleyên polîsên tirk, jiyana jidest dide û laşê wê ji aliyê malbatata wê ve 11 roj di dolaba sarincokê de hatiye hilanîn.

 Bûyer 
Cemîle Çağırga di 7ê îlona sala 2015an de li Cizîra Botan li ber deriyê avahiyê wan bi êrîşa çekdarî ji aliyê polêsên dewleta tirk ve hatiye kuştin. Dema ku ew li ber derê dibe armanca malbata wê wê bi birîndarî dibin nav avahiya wan û agahî didin tîmên tenduristiyê û tîmên tenduristiyê ji aliyê polêsên û leşkerên tirk ve hatiye astengkirin. Cemile Çağırga bi awayekî birîndar li hembêza dayika xwe jiyana xwe ji dest dide. Malbata wê ji ber ku laşê xirab nebe 11 rojan laşê wê li malê di dolaba sarînê de wedişêre. Piştê 11 rojan cinazeyê Cemile Çağırga û 15 kesên din ku hinek ji wan di heman rojan ji aliyê polêsên û leşkerên tirk ve hatibûn kuştin bi merasîmekê ku bi deh hezaran kurd beşdar dibin têne veşartin.

 Pêvajoya dadgehê 
Di lêpirsîna ku serdozgeriya komarê ya Cizîrê derbarê Cemîle Çağırga ya 10 salî de dabû destpêkirin de tevî dema ku di ser bûyerê re derbas bibû, gumanbar nehatine dîtin. Di dosyaya ku bi îdiaya "Bi qestane zarokek hatiye kuştin" de tu kesek wek gûmanbar nehatiye diyar kirin û di derbarê tu polîs yan leşkerên Tirkiyeyê de doz nehatiye vekirin. Sedema mirina Çagırga wekî "guleyek ku ji çavkaniyeke ne diyar li bedena wî ketiye" hatiye diyarkirin. Parlamenterên HDPê yên Şirnexê Hasan Özguneş, Huseyîn Kaçmaz û Nuran Îmîr, ji bo 21 sivîlên di navbera 4-12ê îlona sala 2015an de li Cizîrê di qedexeya derketina derve de jiyana xwe ji dest dane ku Cemîle Çagirga jê di wan de bû daxwaza Komîsyona Lêkolînê ya Meclîsê kirin ku ev bûyer bê lêkolînkirin. Cemîle Çagirga kesên ku di wan rojan de ji aliyê polêsên û leşkerên Tirkiyeyê ve hatine kuştin, ji aliyê dadgeha tirk ve tu kes wek gûmanbar nehatine desteser kirin û nehatine girtin.

 Çavkanî 

Kategorî:Kuştina sivîlan li Tirkiyeyê